CBG เจอแรงขายถล่มรูด 6% ต่ำสุดในรอบ 1 ปี โบรกฯคาดกำไร Q1/61 วูบ 32%
CBG เจอแรงขายถล่ม! ฉุดหุ้นรูด 6% ต่ำสุดในรอบ 1 ปี โบรกฯคาดกำไร Q1/61 วูบ 32% ล่าสุด ณ เวลา 12.10 น. อยู่ที่ระดับ 57.00 บาท ปรับตัวลดลง 4 บาท หรือ 6.56% สูงสุดที่ระดับ 61 บาท ต่ำสุดที่ระดับ 57 บาท ด้วยมูลค่าซื้อขาย 409 ล้านบาท
23 เม.ย. 2561

ผู้สื่อข่าวรายงานว่า ราคาหุ้นบริษัท คาราบาวกรุ๊ป จำกัด (มหาชน) หรือ CBG ล่าสุด ณ เวลา 12.10 น. อยู่ที่ระดับ 57.00 บาท ปรับตัวลดลง 4 บาท หรือ 6.56% สูงสุดที่ระดับ 61 บาท ต่ำสุดที่ระดับ 57 บาท ด้วยมูลค่าซื้อขาย 409 ล้านบาท

โดยราคาหุ้นปรับตัวลดลงทำจุดต่ำสุดในรอบ 1 ปี นับตั้งแต่ราคาหุ้นอยู่ที่ระดับ 56.50 บาท เมื่อวันที่ 23 เม.ย.2560 ขณะที่มูลค่าการซื้อขายหนาแน่นเกือบ 400 ล้านบาท จากปกติมีการซื้อขายอยู่ที่ประมาณวันละ 100-200 ล้านบาท
ทั้งนี้จากการตรวจสอบข้อมูลของ “ข่าวหุ้นธุรกิจออนไลน์” พบว่า หุ้น CBG ถูกเทขายตั้งแต่เวลา 10.29 น. ด้วยปริมาณ 438,600 หุ้น ที่ราคา 59.25 บาท หรือคิดเป็นมูลค่า 26 ล้านบาท
ขณะที่ต่อมาเวลา 10.38 น. มีแรงเทขายหุ้นออกมาอีก 521,500 หุ้น ที่ราคา 58  บาท หรือคิดเป็นมูลค่า 30 ล้านบาท และมีการขายหุ้นออกมาอย่างต่อเนื่องส่งผลราคาหุ้นปรับตัวลดลงอย่างหนักสู่จุดต่ำสุดที่ 57 บาทในช่วงการซื้อขายภาคเช้า
ด้าน บล.กรุงศรี ให้ราคาเป้าหมาย 63 บาท  โดยมองกว่ากำไรจะปรับตัวลดลง 28% จากไตรมาสก่อน และ 32% จากปีก่อนในไตรมาส 1/18 เนื่องจากการฟื้นตัวของยอดขายในประเทศจีนยอดขายในสหราชอาณาจักรและราคาน้ำตาลที่ต่ำไม่เพียงพอที่จะชดเชยกับขาดทุนของ ICUK มองว่าผลงานไตรมาส 1/61 จะเป็นไตรมาสที่อ่อนที่สุดในปีนี้
ทั้งนี้ คาดว่าผลประกอบการจะดีขึ้นจากไตรมาส 2/61 มีสาเหตุมาจากฤดูกาลท่องเที่ยวในจีนและการเพิ่มยอดขายในสหราชอาณาจักรหลังจากเข้าสู่ช่องทางการค้ายุคใหม่ของสหราชอาณาจักร ให้คำแนะนำเป็นกลาง ราคาเป้าหมายที่ 63 บาท อ้างอิงจากการประเมินโดย DCF